ഡോക്ടര്മാര്ക്കെതിരയുള്ള ആക്രമണങ്ങള് കൈയും കെട്ടി നോക്കി നില്ക്കാനാവില്ലെന്ന് ഐ എം എ തിരുവനന്തപുരം: 08 .08.2021 ഡോക്ടര്മാര്ക്കെതിരയുള്ള ആക്രമണങ്ങള് കൈയും കെട്ടി നോക്കി നില്ക്കാനാകില്ലായെന്ന് ഐ എം എ സംസ്ഥാന പ്രസിഡന്റ് ഡോ. പി ടി സകറിയാസും സംസ്ഥാന സെക്രടറി ഡോ. പി ഗോപികുമാറും മുന്നറിയിപ്പ് നല്കി.ആക്രമണ പരമ്ബരയിലെ ഏറ്റവും അവസാനം സംഭവിച്ച വനിത ഡോക്ടര്ക്കെതിരെയുള്ള ആക്രമണം അതി നീചവും സ്ത്രീത്വത്തിനെതിരെയുള്ള ആക്രമണവുമാണ്. കേരള മനസാക്ഷിയെ ഞെട്ടിപ്പിക്കുന്ന ഈ സംഭവത്തില് വനിതാ ഡോക്ടറെ കടന്നു പിടിക്കുകയും വസ്ത്രം വലിച്ചു കീറുകയും ക്രൂരമായി മര്ദിക്കുകയും ചെയ്തിരിക്കുന്നു. ഈ കോവിഡ് കാലഘട്ടത്തില്പ്പോലും ഇങ്ങനെ സംഭവിക്കുന്നത് ഇനിയും നോക്കി നില്ക്കാനാവില്ലെന്നും ഇരുവരും പറഞ്ഞു. കോവിഡ് ചികിത്സ ഉള്പെടെയുള്ള കാര്യങ്ങളില് നിന്നും മാറി നിന്നുകൊണ്ടുള്ള സമരപരിപാടികളിലേക്ക് കേരളത്തിലെ ഡോക്ടര്മാരെ തള്ളിവിടാതിരിക്കുവാനുള്ള സത്വര നടപടികള് സ്വീകരിക്കേണ്ടതാണ്. ആശുപത്രി സംരക്ഷണ നിയമം കര്ശനമായി നടപ്പിലാക്കുക, ആശുപത്രികളെ സംരക്ഷിത മേഖലകളായി പ്രഖ്യാപിക്കുക, അത്യാഹിത വിഭാഗങ്ങളില് പൊലീസ് എയ്ഡ് പോസ്റ്റും ക്യാമറകളും സ്ഥാപിക്കുക, എന്നിവ ഉടനടി നടപ്പിലാക്കണമെന്നും ഇന്ഡ്യന് മെഡികല് അസോസിയേഷന് പ്രസ്താവനയില് ആവശ്യപ്പെട്ടു.ആശുപത്രി ആക്രമണങ്ങള്ക്കെതിരെ കേന്ദ്രനിയമം കൊണ്ടുവരുവാന് കേന്ദ്രസര്കാരിനോടും ഐ എം എ ആവശ്യപ്പെട്ടു.